Referat FAU-møte 1 – 24/25 Holmen skole

Møtetid: 28.august kl. 18:00-20:00

Møtested: Personalrommet

**Dagsorden**

Sak 01 – 24/25 Velkommen og godkjenning av innkalling

- Valg av møteleder

- Valg av referent

- Godkjenning av referat

- Godkjenning av innkalling

18:00-18:10

Sak 02 – 24/25 Orientering fra skoleledelsen

- Samarbeid om et trygt og godt skolemiljø

- Skoleåret 2024/25 og skolens prioriteringer

18:10-18:25

Sak 03 – 24/25 Konstituering av FAU-ledelse skoleåret 24/25

- Valg av leder og nestleder(e)

- Valg av to representanter til Skolemiljøutvalget (SMU)

- Orientering om utvalgsgrupper

18:25-19:00

Sak 04 – 24/25 Orientering fra Holmen skoles venner

- Forslag til vedtekter for Holmen skoles venner

- Vedtak vedtekter Holmen skoles venner

19:00-19:45

Sak 05 – 24/25 Eventuelt

- Orientering trafikkvakt

19:45-20:00

**Sak 01 – 24/25 Velkommen og godkjenning av innkalling**

- Møteleder Tor Asbjørnsen: godkjent

- Referent Henriette Paus: godkjent

- Innkalling: godkjent

- Referat fra FAU-møte 29.05.2024: godkjent.

- Deltakere fra skoleledelsen: Rektor Bente T. Boye deltar i første del av møtet

- Deltakere fra FAU: se vedlegg 1, 20 av 22 klasser representert og FAU er dermed beslutningsdyktige

**Sak 02 – 24/25 Orientering fra skoleledelsen**

1. Skoleåret 2024/25 og skolens prioriteringer
* Det har vært en fin oppstart, rolig og god stemning blant ansatte og elever. Det er mange skoleklare 1.klassinger og skolestarten for dem har gått fint. 1.klassingene er inndelt i fire grupper med hver sin kontaktlærer og man vil begynne rullering på tvers av trinnet etter høstferien. Ordningen med fleksibel oppstart som ble innført i november i fjor er videreført for årets 1.klassinger.
* AKS har hatt ca. 60 elever inne på klubben fra 5.-7.trinn de første ukene og håper at mange fortsetter. Elevene nyter godt av det nye klubbhuset.
* På lærersiden er det stabilt. Det har startet tre nye lærer på PLUSS og fire nye lærer på ordinær.
* Holmen skole gjennomførte sitt første skoleår i fjor som en full og komplett skole med elever fra 1.-7. trinn. Skoleledelsen har jobbet mye med å få på plass struktur, rutiner og oversikt for alle aktiviteter og initiativer.
* Det er tilgjengeliggjort en interaktiv årsplan hvor foresatte kan følge med på aktiviteter gjennom skoleåret. Den ligger hjemmeside oppdateres jevnlig: <https://holmen.osloskolen.no/for-elever-og-foresatte/hjemskole-samarbeid/arsplan-for-foresatte/>
* Med støtte fra Holmen skoles venner har det blitt montert en Pannabane (liten ballbinge) i skolegården. Skolen fortsetter samarbeidet med Ready slik at 5-7.trinn kan være der i storefri. En ny basketballkurv er montert til de små elevene.
* Elevrådet er i gang og det foreligger plan for møter gjennom skoleåret. Det er et ønske fra skolen om å få innspill til relevante saker fra elevene en gang i måneden slik at elevene opplever å bli hørt.
* Stort fokus på å sikre kvalitet i elevinteraksjoner gjennom fellesskapene undervisning, samt enda mer fokus på medvirkning i hvordan elevene skal være aktive i læringen.
* Skolen skal sikre god ressursutnyttelse og ligger p.t. godt an økonomisk til å ta inn overforbruk skolen har hatt.
1. Samarbeid om et trygt og godt skolemiljø
* Ny opplæringslov har noen nye formuleringer knyttet til krav om godt skolemiljø hvor begrepet *inkludering* er tatt inn, samt ny formulering knyttet til krenkende oppførsel. Det betyr at skolen skal ha nulltoleranse for krenkende oppførsel, som for eksempel mobbing, vold, diskriminering og trakassering. Dette skoleåret vil skolen jobbe ekstra dedikert med oppfølging av uheldig oppførsel ettersom man erfarte forrige skoleår er at tiltak som ble iverksatt ikke virket like godt som man ønsket. Det blir tettere oppfølging av uheldig oppførsel og skolen vil utvise skjønn i vurderingen av hva slags tiltak som er riktig på bakgrunn av hvilke typer hendelser og utfordringer som oppstår.
* Tre tiltak som er eller vil bli igangsatt basert på ny opplæringslov med formål å fremme et trygt og godt skolemiljø:

**Språk som fremmer inkludering**: Lærer fra 1.-4., 5.-7. og PLUSS skal delta i en prosjektgruppe som er initiert av Midtstuen skole for de barneskolene som sokner til Midtstuen. Prosjektgruppen er i gang og skal lage en handlingsplan om et år.

**Utvidet skolemiljøutvalg (SMU):** Når årets FAU er konstituert, skal det settes opp en gruppe av foresatte, ansatte og elever som skal definere hva som er krenkende adferd og hvordan dette skal følges opp. Bente kaller inn gruppen til oppstart så fort hun får navn. FAU vil velge to representanter på neste møte.

**Nye skoleregler og plan for godt skolemiljø** – i tråd med ny opplæringslov.

Det skal utarbeides nye skoleregler med utgangspunkt i det gamle ordensreglementet som skal oppdateres og gjennomgå hensiktsmessige endringer. Skoleledelsen ønsker et samarbeid med SMU og FAU rundt dette.

* Bentes ønsker og forventninger til FAU: Konstruktivt samarbeid, få innspill til saker man ønsker å ta opp, innspill til hva FAU kan bidra med, være heiagjeng, bidra på arrangementer etc.

**Sak 03 – 24/25 Konstituering av FAU-ledelse skoleåret 24/25**

Mona Bryn (6B) ble enstemmig valgt til ny leder.

Julie Solgård (3A) og Ragnhild Aas (5B) ble enstemmig valgt til nye nestledere.

Det ble ikke gitt orientering om utvalgsgrupper eller gjennomført valg av to representanter til Skolemiljøutvalget (SMU). Dette foreslås som saker til neste FAU-møte.

**Sak 04 – 24/25 Orientering fra Holmen skoles venner**

a) Forslag til vedtekter for Holmen skoles venner

Hovedformålet med Holmen skoles venner (HSV) er å fordele midler årlig til ordinær skole, PLUSS og AKS basert på innsendte søknader. En forening som HSV står friere enn FAU til å samle inn penger gjennom medlemskontingent, frivillige donasjoner, søknader om støtte gjennom fra legater etc.

* Vedtektene for Holmen skoles venner (HSV) ble gjennomgått til høring i FAU før de skal vedtas på generalforsamling i HSV.
* HSV ønsker at en representant fra hver klasse stiller på generalforsamlingen (digitalt møte). Det er primært ønskelig at denne representanten ikke er klassekontakt eller FAU-medlem. Men det er viktigere at klassene er representert enn at det er en tredje uavhengig person. FAU-representantene tar opp dette på høstens foreldremøter og melder inn navn på den som stiller på generalforsamlingen fra hver klasse til: linn-helland@gmail.com
* HSV vil delta på trinnenes fellesmøter før høstens foreldremøter for å presentere HSV for alle foresatte.
* Det er ønskelig at trinnene er representert i HSV-styret og medlemmene vil sitte to år av gangen. Styret vedtas på generalforsamling og det er styret som velger leder. Det er ønskelig at hvert trinns representant i styret er uavhengig av FAU. Det vil som grunnregel gjennomføres 4 styremøter per år.
* Styret i HSV vil fastsette beløp for en frivillig medlemskontingent i HSV på generalforsamlingen.
1. Vedtak vedtekter Holmen skoles venner

FAU støtter enstemmig opprettelsen av HSV.

* Med opprettelsen av HSV overføres midler fra FAU til HSV, med unntak av et beløp FAU kan bruke til innkjøp av blomster etc. FAU vil ta stilling til hvilket beløp som skal overføres til HSV i egen sak på neste FAU-møte. FAU vil senere ha mulighet til å søke HSV for midler ved behov.
* FAU ga innspill til HSV om å innhente erfaringer fra andre skolen hvor de har opprettet tilsvarende foreninger. HSV forventer også å erfare mye gjennom de første 1-2 årene HSV er i drift.
* FAU ga innspill om å opprette en egen mailadresse for HSV som kan være tilgjengelig for hele styret hvor innspill, søknader og spørsmål kan sendes inn.
* FAU mener det bør gjøres en vurdering av den årlige fristen for søknader til HSV som er satt til 15.september. Dette fremstår som noe tidlig på skoleåret, i hvert fall for skoleåret 24/25 med tanke på overføring av midler fra FAU som ikke kan skje før etter FAU-behandling på neste møte og gjennomføringen av HSV generalforsamling.

**Sak 05 – 24/25 Eventuelt**

1. Trafikkvaktordningen
* Listen over fordeling av trafikkvakter må kvalitetssikres og skal administreres av klassekontaktene på vegne av hver klasse.
* Viktig å ta opp trafikkvaktordningen på foreldremøtene og minne på hvor viktig den er for å bidra til en trygg skolevei og at alle må bidra.
* All nødvendig informasjon ligger i instruks for trafikkvaktordningen på skolens hjemmeside: <https://holmen.osloskolen.no/for-elever-og-foresatte/hjemskole-samarbeid/trafikkvaktordningen/>
* 1.klassegruppene er små, og det bør vurderes på sikt om det er riktig at de skal ha en hel uke hver.
1. Foreldremøter
* Det kom et ønske om å ha et eget punkt i referatene fra FAU-møtene med saker og informasjon det er viktig å ta opp og orienterer om på foreldremøter. Til høstens foreldremøter:
	+ Trafikkvaktordningen – minne om viktighet og henvise til instruks.
	+ Valg av representant til HSV generalforsamling
1. Møtedatoer for FAU-møter 24/25 ble presentert



**Saker til neste FAU-møte**

1- Valg av to representanter til Skolemiljøutvalget (SMU).

2 - Orientering om utvalgsgrupper

3 – Beslutte hvilket beløp som skal overføres til HSV

**Vedlegg 1**

|  |  |
| --- | --- |
| **Klasse** | **Navn** |
| 1 grønn | Elise G. Strandos |
| 1blå | Phuong Lam |
| 1 gul | Henriette Paus |
| 1rød | Andrea Saanum |
| 2A | Anette Ræder Vold |
| 2B | Fredrikke Lund |
| 3A | Julia Solgård |
| 3A | Mads Than |
| 3B | Anna Storaker |
| 3C | Silje Holbæk-Hanssen |
| 4A | Linn Hellum Braathen |
| 4B | Sigurd Hoff |
| 4C | Thomas H. Askeland |
| 5A | Simon M. Egebjerg |
| 5B | Susanne Larsen |
| 5B | Ragnhild Aas |
| 5C | Erica Munthe- Kaas |
| 5C | Linn Helland |
| 5D | Anette Jaeger Arnesen |
| 6A | Tomm Samodee |
| 6B | Clara Osnes Jalland |
| 6B | Mona Bryn |
| 6C | Hildegunn Aukner |
| 7A | Tor Asbjørn Hegge |
| 7C | Åshild Vik |